*APSTIPRINĀTS:*

*ar iepirkuma komisijas 2022.gada 16.septembra*

*sēdes protokolu Nr.2*

**VAS “Latvijas dzelzceļš” organizētās**

**sarunu procedūras ar publikāciju**

**„Jumta seguma nomaiņa un pārseguma siltināšana**

**Pārvaldes ēkā Rīgas ielā 78, Daugavpilī”**

**(iepirkuma id.Nr. LDZ 2022/172-SPAV)**

**SKAIDROJUMS Nr.1**

|  |  |  |
| --- | --- | --- |
| Nr.p.k. | *Jautājums* | *Atbilde* |
|  | 15.09.2022. | 16.09.2022. |
| **1.** | Lūdzam grozīt 1.6.punktu Piedāvājuma nodrošinājums, lai varētu iesniegt nodrošinājumu kā apdrošināšanas sabiedrības polisi, saskaņā ar PIL 1.panta 21.punktu "21) piedāvājuma nodrošinājums — iepirkuma procedūras dokumentos paredzēta naudas summas iemaksa pasūtītāja norādītajā kontā, bankas vai apdrošināšanas sabiedrības garantija par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai". | Darām zināmu, ka konkrētā iepirkuma procedūra - sarunu procedūra ar publikāciju “Jumta seguma nomaiņa un pārseguma siltināšana Pārvaldes ēkā Rīgas ielā 78, Daugavpilī” (turpmāk – Sarunu procedūra) ir zemsliekšņa procedūra, kura nav jāveic saskaņā ar Sabiedrisko pakalpojumu sniedzēju iepirkumu likuma (turpmāk – SPSIL) noteikumiem. Tomēr, lai arī VAS “Latvijas dzelzceļš” (turpmāk – LDZ) iepirkumu veic, ievērojot Iepirkumu vadlīnijas sabiedrisko pakalpojumu sniedzējiem, LDZ ir tiesības izvirzīt tādas prasības, kuru operatīva, nekavējoša pārbaude un īstenošana neapgrūtina LDZ rīcību. Norādām, ka Sarunu procedūras nolikuma 1.6.punktā ietvertā prasība paredz nodrošinājuma iesniegšanu kā naudas summas iemaksu LDZ bankas kontā, taču, ja pretendents kopā ar piedāvājumu iesniegs tādu kredītiestādes garantiju vai apdrošināšanas polisi kā beznosacījuma galvojumu (t.i., paredzot, ka nodrošinājuma devējs izmaksā nodrošinājumā paredzēto summu pēc pirmā pieprasījuma), tad pretendents netiks izslēgts no dalības Sarunu procedūrā. Nolikums netiek grozīts. |